01997A0611(01) — HR — 31.01.2020 — 002.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Koji je izmijenila:









▼B

SPORAZUM

između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića







EUROPSKA ZAJEDNICA, dalje u tekstu „Zajednica”, s jedne strane, i SJEDINJENE MEKSIČKE DRŽAVE, s druge strane, dalje u tekstu „ugovorne stranke”, ŽELEĆI poboljšati uvjete trženja alkoholnih pića na svojim tržištima, u skladu s načelima jednakosti, obostrane koristi i uzajamnosti, SPORAZUMJELE SU SE O SLJEDEĆEM:







Članak 1.

Ugovorne stranke su suglasne na osnovi nediskriminacije i uzajamnosti olakšati i poticati uzajamnu trgovinu alkoholnim pićima.

Članak 2.

Ovaj se Sporazum primjenjuje na proizvode obuhvaćene oznakom 2208 Međunarodne konvencije o harmoniziranom sustavu nazivlja i brojčanog označivanja robe.

Za potrebe ovog Sporazuma:

(a) „jako alkoholno piće podrijetlom iz” iza čega slijedi ime jedne od ugovornih stranaka, znači jako alkoholno piće navedeno u Prilogu i proizvedeno na području te ugovorne stranke;

(b) „opis” znači imena koja se koriste na deklaraciji, na dokumentima koji prate jaka alkoholna pića u prijevozu, na trgovinskim dokumentima, posebno računima i otpremnicama i u oglašavanju;

(c) „deklaracija” znači sve opise i ostale navode, znakove, slike ili trgovinske marke koji identificiraju jaka alkoholna pića i koji se pojavljuju na istoj posudi, kao i na zatvaraču ili privjesnici pričvršćenoj na posudu i na kapici koja pokriva grlo boce;

(d) „predstavljanje” znači imena koja se koriste na posudama, uključujući i zatvarač, na deklaraciji i na ambalaži;

(e) „ambalaža” znači zaštitne omotače kao što su papir, omotači od slame svih vrsta, kartonske kutije i sanduke, koji se koriste za prijevoz jedne ili više posuda.

Članak 3.

Sljedeći nazivi su zaštićeni:

(a) za jaka alkoholna pića podrijetlom iz Zajednice, nazivi navedeni u Prilogu I.;

(b) za jaka alkoholna pića podrijetlom iz Sjedinjenih Meksičkih Država, nazivi navedeni u Prilogu II.

Članak 4.

1. U Sjedinjenim Meksičkim Državama zaštićena imena iz Zajednice:

— ne smiju se koristiti drukčije nego prema uvjetima određenim zakonima i propisima Zajednice, i

— namijenjena su isključivo za jaka alkoholna pića podrijetlom iz Zajednice na koja se odnose.

2. U Zajednici, zaštićena meksička imena:

— ne smiju se koristiti drukčije nego prema uvjetima određenim zakonima i propisima Sjedinjenih Meksičkih Država, i

— namijenjena su isključivo za jaka alkoholna pića podrijetlom iz Sjedinjenih Meksičkih Država na koja se odnose.

3. Ne dovodeći u pitanje članke 22. i 23. Sporazuma o trgovinskim aspektima prava intelektualnog vlasništva, koji su navedeni u Prilogu 1.C Sporazumu o osnivanju Svjetske trgovinske organizacije, ugovorne stranke poduzimaju sve potrebne mjere, u skladu s ovim Ugovorom, kako bi osigurale uzajamnu zaštitu naziva iz članka 3. koji se koriste za označivanje jakih alkoholnih pića podrijetlom s područja ugovornih stranaka. Svaka ugovorna stranka dužna je osigurati zainteresiranim stranama pravna sredstva za sprečavanje korištenja naziva jakih alkoholnih pića koja nisu podrijetlom iz mjesta na koje upućuje dotični naziv ili iz mjesta u kojem se dotični naziv tradicionalno koristi.

4. Ugovorne stranke ne uskraćuju zaštitu predviđenu ovim člankom u okolnostima navedenim u članku 24. stavcima 4.,5.,6. i 7. Sporazuma o trgovinskim aspektima zaštite intelektualnog vlasništva.

Članak 5.

Zaštita prema članku 4. primjenjuje se i kad je stvarno podrijetlo jakog alkoholnog pića navedeno ili kad je naziv preveden ili se koristi uz izraze kao što su „vrsta”, „tip”, „stil”, „način”, „imitacija”, „postupak” ili druge odgovarajuće izraze, uključujući grafičke simbole koji mogu dovesti do zabune.

Članak 6.

Ako se za alkoholna pića koriste istoznačni nazivi, zaštićuje se svaki od tih naziva. Ugovorne će stranke odrediti praktične uvjete pod kojima će se dotični istoznačni nazivi razlikovati jedni od drugih, uzimajući u obzir potrebu za pravičnim postupanjem prema predmetnim proizvođačima i ne dovođenjem potrošača u zabludu.

Članak 7.

Odredbe ovog Sporazuma ni na koji način ne dovode u pitanje pravo bilo koje osobe da u svrhu trgovanja koristi svoje ime ili ime svojih prethodnika u poslovanju, ako se takvo ime ne koristi na način koji potrošača dovodi u zabludu.

Članak 8.

Ništa u ovom Sporazumu ne obvezuje niti jednu od ugovornih stranaka da štiti one nazive druge ugovorne stranke koji nisu zaštićeni ili kojima je prestala zaštita u državi podrijetla ili koje se u toj državi više ne koriste.

Članak 9.

Ako se jaka alkoholna pića podrijetlom iz ugovornih stranaka izvoze i prodaju izvan njihovih područja, ugovorne stranke poduzimaju sve potrebne mjere kako bi osigurale da se zaštićena imena jedne ugovorne stranke, koja su navedena u ovom Sporazumu, ne koriste za označivanje ili predstavljanje jakih alkoholnih pića podrijetlom iz druge ugovorne stranke.

Članak 10.

U mjeri u kojoj to mjerodavno zakonodavstvo dopušta, zaštita predviđena ovim Sporazumom proširuju se na fizičke i pravne osobe i saveze, udruženja i organizacije proizvođača, trgovaca ili potrošača čija su sjedišta u drugoj ugovornoj stranci.

Članak 11.

Ako se opisom ili predstavljanjem jakog alkoholnog pića, posebno na deklaraciji, u službenim ili trgovačkim dokumentima ili u oglašavanju, krši ovaj Sporazum, ugovorne stranke primjenjuju administrativne mjere ili započinju pravne postupke kako bi suzbile nelojalno tržišno natjecanje ili spriječile bilo koji drugi oblik zloporabe zaštićenog imena.

Članak 12.

Ovaj se Sporazum primjenjuje, s jedne strane, na područjima na kojima se primjenjuje Ugovor o osnivanju Europske zajednice i pod uvjetima predviđenim tim Ugovorom, i s druge strane, na području Sjedinjenih Meksičkih Država.

Članak 13.

Ovaj se Sporazum ne primjenjuje na jaka alkoholna pića:

(a) koja su u provozu preko područja jedne od ugovornih stranaka; ili

(b) koja su podrijetlom s područja jedne od ugovornih stranaka i ugovorne ih stranke jedna drugoj šalju u manjim količinama.

Malim količinama smatra se sljedeće:

(a) količine jakih alkoholnih pića koje ne prelaze 10 litara po putniku i nose se u osobnoj prtljazi;

(b) količine jakih alkoholnih pića koje ne prelaze 10 litara i čine dio pošiljke koju jedan pojedinac šalje drugom;

(c) jaka alkoholna pića koja čine dio privatne imovine pojedinca u selidbi;

(d) do jednog hektolitra jakih alkoholnih pića koja se uvoze za provođenje znanstvenih i tehničkih ispitivanja;

(e) jaka alkoholna pića koja se uvoze kao dio količina oslobođenih carine za diplomatske ili konzularne misije ili slična tijela;

(f) jaka alkoholna pića koja se prevoze na međunarodnim prijevoznim sredstvima kao dio njihovih zaliha.

Članak 14.

1. Svaka ugovorna stranka imenuje tijelo odgovorno za provedbu ovog Sporazuma.

2. Ugovorne stranke obavješćuju jedna drugu o imenima i adresama navedenih tijela najkasnije dva mjeseca po stupanju ovog Sporazuma na snagu. Navedena tijela izravno i blisko surađuju.

Članak 15.

1. Ako jedno od tijela navedenih u članku 14. osnovano sumnja:

(a) da jako alkoholno piće iz članka 2., kojim se trguje ili se trgovalo između Sjedinjenih Meksičkih Država i Zajednice, nije u skladu s ovim Sporazumom ili zakonodavstvom Zajednice ili Meksika koje se primjenjuje na jaka alkoholna pića; i

(b) da je ta neusklađenost od posebnog interesa za drugu ugovornu stranku i da bi mogla dovesti do poduzimanja administrativnih mjera ili pokretanja sudskih postupaka,

to tijelo odmah obavješćuje Komisiju i nadležno tijelo ili tijela druge ugovorne stranke.

2. Uz informacije koje se dostavljaju u skladu sa stavkom 1. treba priložiti službenu, trgovinsku ili drugu odgovarajuću dokumentaciju te navesti administrativne mjere ili sudske postupke koji se prema potrebi mogu poduzeti. Te informacije moraju uključivati posebno sljedeće podatke o predmetnim jakim alkoholnim pićima:

(a) proizvođač i osoba koja skladišti dotično jako alkoholno piće;

(b) sastav tog alkoholnog pića;

(c) opis i predstavljanje; i

(d) podatke o neusklađenosti s pravilima koja se odnose na proizvodnju i trženje.

Članak 16.

1. Ugovorne stranke se konzultiraju ako jedna od njih smatra da druga ugovorna stranka nije ispunila obvezu iz ovog Sporazuma.

2. Ugovorna stranka koja traži konzultacije dužna je drugoj stranci osigurati informacije potrebne za detaljno ispitivanje dotičnog slučaja.

3. U slučajevima kad bi odgađanje moglo ugroziti ljudsko zdravlje ili narušiti učinkovitost mjera suzbijanja prijevare, mogu se poduzeti privremene zaštitne mjere bez prethodnih konzultacija, uz uvjet da se konzultacije održe neposredno nakon poduzimanja tih mjera.

4. Ako nakon konzultacija predviđenih stavcima 1. i 3. ugovorne stranke ne postignu suglasnost, stranka koja je tražila konzultacije ili poduzela mjere iz stavka 3. može poduzeti odgovarajuće zaštitne mjere kako bi se omogućila pravilna primjena ovog Sporazuma.

Članak 17.

Osniva se Zajednički odbor, sastavljen od predstavnika Zajednice i Sjedinjenih Meksičkih Država. On se sastaje na zahtjev jedne od ugovornih stranaka i u skladu sa zahtjevima za provedbu Sporazuma, naizmjence u Zajednici i u Sjedinjenim Meksičkim Državama.

Zajednički odbor osigurava pravilno funkcioniranje ovog Sporazuma i provodi ispitivanje svih pitanja koja se mogu pojaviti tijekom njegove provedbe. Zajednički odbor može posebno davati preporuke koje bi doprinijele ostvarenju ciljeva ovog Sporazuma.

Članak 18.

1. Ugovorne stranke mogu uz uzajamnu suglasnost izmijeniti ovaj Sporazum kako bi se povećala razina suradnje u sektoru jakih alkoholnih pića.

2. Ako se zakonodavstvo jedne od ugovornih stranaka izmijeni i dopuni kako bi se zaštitili nazivi osim onih navedenih u prilozima ovom Sporazumu, ti se nazivi u razumnom roku dodaju Sporazumu po završetku konzultacija.

Članak 19.

1. Jaka alkoholna pića koja su u trenutku stupanja na snagu ovog Sporazuma zakonito proizvedena, označena i predstavljena, ali su zabranjena ovim Sporazumom, mogu se prodavati u veleprodaji u razdoblju od godinu dana od stupanja na snagu Sporazuma i u maloprodaji do rasprodaje zaliha. Od stupanja na snagu ovog Sporazuma jaka alkoholna pića obuhvaćena njime više se ne mogu proizvoditi izvan granica svojih regija podrijetla.

2. Jaka alkohola pića koja su se u trenutku trženja proizvodila, označavala i predstavljala u skladu s ovim Sporazumom, ali čije označivanje i predstavljanje po izmjeni ovog Sporazuma više nije u skladu s njim, mogu se tržiti do rasprodaje zaliha, ako se ugovorne stranke ne dogovore drukčije.

Članak 20.

Prilozi ovom Sporazumu njegov su sastavni dio.

Članak 21.

Ovaj je Sporazum sastavljen u dva izvornika na danskom, nizozemskom, engleskom, finskom, francuskom, njemačkom, grčkom, talijanskom, portugalskom, španjolskom i švedskom jeziku, s tim da je svaki tekst jednako vjerodostojan.

Članak 22.

Ovaj Sporazum stupa na snagu prvog dana drugog mjeseca od datuma na koji ugovorne stranke obavijeste jedna drugu pismenim putem o ispunjavanju svojih uvjeta za stupanje na snagu ovog Sporazuma.

Svaka od ugovornih stranaka može uz jednogodišnji otkazni rok u obliku pismene obavijesti drugoj stranci otkazati ovaj Sporazum.

Hecho en Bruselas, el veintisiete de mayo de mil novecientos noventa y siete.

Udfęrdiget i Bruxelles den syvogtyvende maj nitten hundrede og syvoghalvfems.

Geschehen zu Brüssel am siebenundzwanzigsten Mai neunzehnhundertsiebenundneunzig.

Done at Brussels on the twenty-seventh day of May in the year one thousand nine hundred and ninety-seven.

Εγιυε στις βρυξλλζ στις εικοσι εφτα Μαισυ χιλα ευυιακόσια ευευηυπυτα επτα.

Fait ą Bruxelles, le vingt-sept mai mil neuf cent quatre-vingt-dix-sept.

Fatto a Bruxelles, addģ ventisette maggio millenovecentonovantasette.

Gedaan te Brussel, de zevenentwintigste mei negentienhonderd zevenennegentig.

Feito em Bruxelas, em vinte e sete de Maio de mil novecentos e noventa e sete.

Tehty Brysselissä kahdentenakymmenentenäseitsemäntenä päivänä toukokuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tjugosjunde maj nittonhundranittiosju.

Por la Comunidad Europea

For Det Europęiske Fęllesskab

Für die Europäische Gemeinschaft

Για τπυ Ευρφπαικη Κοιοτητα

For the European Community

Pour la Communauté européenne

Per la Comunitą europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por el Gobierno de los Estados Unidos Mexicanos

▼M4

PRILOG I.







Podrijetlo Naziv oznake Austrija Inländerrum Austrija Jägertee/Jagertee/Jagatee Austrija Mariazeller Magenlikör Austrija Steinfelder Magenbitter Austrija Wachauer Marillenbrand Austrija Wachauer Marillenlikör Austrija Wachauer Weinbrand Austrija Korn/Kornbrand Njemačka Belgija Belgija Balegemse jenever Belgija Hasseltse jenever/Hasselt Belgija O’ de Flander - Oost-Vlaamse Graanjenever Belgija Peket - Pekêt/Pèket-Pèkèt de Wallonie Belgija Genièvre aux fruits/Vruchtenjenever/Jenever met vruchten/Fruchtgenever Nizozemska Njemačka Belgija Nizozemska Genièvre de grains/Graanjenever/Graangenever Francuska Belgija Genièvre/Jenever/Genever (1) Nizozemska Francuska Njemačka Bugarska Бургаска Мускатова ракия/Мускатова ракия от Бургас/Bourgaska Muscatova rakya/Muscatova rakya from Bourgas Bugarska Карловска гроздова ракия/Гроздова Ракия от Карлово/Karlovska grozdova rakya/Grozdova Rakya from Karlovo Bugarska Ловешка сливова ракия/Сливова ракия от Ловеч/Loveshka slivova rakya/Slivova rakya from Lovech Bugarska Поморийска гроздова ракия/Гроздова ракия от Поморие/Pomoriyska grozdova rakya/Grozdova rakya from Pomorie Bugarska Сливенска перла (Сливенска гроздова ракия/Гроздова ракия от Сливен)/Slivenska perla (Slivenska grozdova rakya/Grozdova rakya from Sliven) Bugarska Стралджанска Мускатова ракия/Мускатова ракия от Стралджа/Straldjanska Muscatova rakya/Muscatova rakya from Straldja Bugarska Сунгурларска гроздова ракия/Гроздова ракия от Сунгурларе/Sungurlarska grozdova rakya/Grozdova rakya from Sungurlare Bugarska Сухиндолска гроздова ракия/Гроздова ракия от Сухиндол/Suhindolska grozdova rakya/Grozdova rakya from Suhindol Bugarska Троянска сливова ракия/Сливова ракия от Троян/Troyanska slivova rakya/Slivova rakya from Troyan (2) Hrvatska Hrvatska loza Hrvatska Hrvatska stara šljivovica Hrvatska Hrvatska travarica Hrvatska Hrvatski pelinkovac Hrvatska Slavonska šljivovica Hrvatska Zadarski maraschino Cipar Ζιβανία/Τζιβανία/Ζιβάνα/Zivania Estonija Estonian vodka Finska Suomalainen Marjalikööri/Suomalainen Hedelmälikööri/Finsk Bärlikör/Finsk Fruktlikör/Finnish berry liqueur/Finnish fruit liqueur Finska Suomalainen Vodka/Finsk Vodka/Vodka of Finland Francuska Armagnac (Oznaka „Armagnac” može se zamijeniti sljedećim pojmovima: — Bas-Armagnac — Haut-Armagnac — Armagnac-Ténarèze — Blanche-Armagnac) Francuska Calvados Domfrontais Francuska Calvados Pays d’Auge Francuska Calvados Francuska Cassis de Bourgogne Francuska Cassis de Dijon Francuska Cassis de Saintonge Francuska Eau-de-vie de Cognac/Eau-de-vie des Charentes/Cognac (Oznaka „Cognac” može se zamijeniti sljedećim pojmovima: — Fine — Grande Fine Champagne — Grande Champagne — Petite Fine Champagne — Petite Champagne — Fine Champagne — Borderies — Fins Bois — Bons Bois) Francuska Eau-de-vie de cidre de Bretagne Francuska Eau-de-vie de cidre de Normandie Francuska Eau-de-vie de cidre du Maine Francuska Eau-de-vie de Faugères Francuska Eau-de-vie de poiré de Normandie Francuska Eau-de-vie de vin de la Marne Francuska Eau-de-vie de vin des Côtes-du-Rhône Francuska Eau-de-vie de vin originaire du Bugey Francuska Eau-de-vie de vin originaire du Languedoc Francuska Fine Bordeaux Francuska Fine de Bourgogne Francuska Framboise d’Alsace Francuska Genièvre Flandres Artois Francuska Kirsch d’Alsace Francuska Kirsch de Fougerolles Francuska Marc d’Alsace Gewürztraminer Francuska Marc d’Auvergne Francuska Marc de Bourgogne/Eau-de-vie de marc de Bourgogne Francuska Marc de Champagne/Eau-de-vie de marc de Champagne Francuska Marc de Provence Francuska Marc de Savoie Francuska Marc des Côtes-du-Rhône/Eau-de-vie de marc des Côtes du Rhône Francuska Marc du Bugey Francuska Marc du Jura (3) Francuska Marc du Languedoc Francuska Mirabelle d’Alsace Francuska Mirabelle de Lorraine Francuska Pommeau de Bretagne Francuska Pommeau de Normandie Francuska Pommeau du Maine Francuska Quetsch d’Alsace Francuska Ratafia de Champagne Francuska Rhum de la Guadeloupe Francuska Rhum de la Guyane Francuska Rhum de la Martinique Francuska Rhum de la Réunion Francuska Rhum de sucrerie de la Baie du Galion Francuska Rhum des Antilles françaises Francuska Rhum des départements français d’outre-mer Francuska Whisky alsacien/Whisky d’Alsace Francuska Whisky Breton/Whisky de Bretagne (4) Njemačka Bärwurz Njemačka Bayerischer Gebirgsenzian Njemačka Bayerischer Kräuterlikör Njemačka Benediktbeurer Klosterlikör Njemačka Berliner Kümmel Njemačka Blutwurz Njemačka Chiemseer Klosterlikör Njemačka Deutscher Weinbrand Njemačka Emsländer Korn/Kornbrand Njemačka Ettaler Klosterlikör Njemačka Fränkischer Obstler Njemačka Fränkisches Kirschwasser Njemačka Fränkisches Zwetschgenwasser Njemačka Hamburger Kümmel Njemačka Haselünner Korn/Kornbrand Njemačka Hasetaler Korn/Kornbrand Njemačka Hüttentee Njemačka Münchener Kümmel Njemačka Münsterländer Korn/Kornbrand Njemačka Ostfriesischer Korngenever Njemačka Ostpreußischer Bärenfang Njemačka Pfälzer Weinbrand Njemačka Rheinberger Kräuter (5) Njemačka Schwarzwälder Himbeergeist Njemačka Schwarzwälder Kirschwasser Njemačka Schwarzwälder Mirabellenwasser Njemačka Schwarzwälder Williamsbirne Njemačka Schwarzwälder Zwetschgenwasser Njemačka Sendenhorster Korn/Kornbrand Njemačka Steinhäger Grčka Ouzo/Ούζο Cipar Grčka Κίτρο Νάξου/Kitro of Naxos Grčka Κουμκουάτ Κέρκυρας/Koum Kouat of Corfu Grčka Μαστίχα Χίου/Masticha of Chios Grčka Ούζο Θράκης/Ouzo of Thrace Grčka Ούζο Καλαμάτας/Ouzo of Kalamata Grčka Ούζο Μακεδονίας/Ouzo of Macedonia Grčka Ούζο Μυτιλήνης/Ouzo of Mitilene Grčka Ούζο Πλωμαρίου/Ouzo of Plomari Grčka Τεντούρα/Tentoura Grčka Τσικουδιά Κρήτης/Tsikoudia of Crete Grčka Τσικουδιά/Tsikoudia/Τσίπουρο/Tsipouro Grčka Τσίπουρο Θεσσαλίας/Tsipouro of Thessaly Grčka Τσίπουρο Μακεδονίας/Tsipouro of Macedonia Grčka Τσίπουρο Τυρνάβου/Tsipouro of Tyrnavos Mađarska Békési Szilvapálinka Mađarska Gönci Barackpálinka Mađarska Kecskeméti Barackpálinka Mađarska Szabolcsi Almapálinka Mađarska Szatmári Szilvapálinka Mađarska Törkölypálinka Mađarska Újfehértói meggypálinka Mađarska Pálinka Austrija Irska Irish Cream Irska Irish Poteen/Irish Poitín Irska Irish Whiskey/Uisce Beatha Eireannach/Irish Whisky Italija Aprikot trentino/Aprikot del Trentino Italija Brandy italiano Italija Distillato di mele trentino/Distillato di mele del Trentino Italija Genepì del Piemonte Italija Genepì della Valle d’Aosta Italija Genziana trentina/Genziana del Trentino Italija Grappa Italija Grappa di Barolo Italija Grappa friulana/Grappa del Friuli Italija Grappa lombarda/Grappa della Lombardia Italija Grappa piemontese/Grappa del Piemonte Italija Grappa siciliana/Grappa di Sicilia Italija Grappa trentina/Grappa del Trentino Italija Grappa veneta/Grappa del Veneto Italija Kirsch Friulano/Kirschwasser Friulano Italija Kirsch Trentino/Kirschwasser Trentino Italija Liquore di limone della Costa d’Amalfi Italija Liquore di limone di Sorrento Italija Mirto di Sardegna Italija Nocino di Modena Italija Sliwovitz del Friuli-Venezia Giulia Italija Sliwovitz trentino/Sliwovitz del Trentino Italija Südtiroler Enzian/Genziana dell’Alto Adige Italija Südtiroler Golden Delicious/Golden Delicious dell’Alto Adige Italija Südtiroler Grappa/Grappa dell’Alto Adige Italija Südtiroler Gravensteiner/Gravensteiner dell’Alto Adige Italija Südtiroler Kirsch/Kirsch dell’Alto Adige Italija Südtiroler Marille/Marille dell’Alto Adige Italija Südtiroler Obstler/Obstler dell’Alto Adige Italija Südtiroler Williams/Williams dell’Alto Adige Italija Südtiroler Zwetschgeler/Zwetschgeler dell’Alto Adige Italija Williams friulano/Williams del Friuli Italija Williams trentino/Williams del Trentino Italija Génépi des Alpes/Genepì delle Alpi Francuska Litva Originali lietuviška degtinė/Original Lithuanian vodka Litva Samanė Litva Trauktinė Litva Trauktinė Dainava Litva Trauktinė Palanga Litva Trejos devynerios Litva Vilniaus Džinas/Vilnius Gin Nizozemska Jonge jenever/jonge genever Belgija Nizozemska Oude jenever/oude genever Belgija Poljska Herbal vodka from the North Podlasie Lowland aromatised with an extract of bison grass/Wódka ziołowa z Niziny Północnopodlaskiej aromatyzowana ekstraktem z trawy żubrowej Poljska Polska Wódka/Polish Vodka Portugal Aguardente Bagaceira Alentejo Portugal Aguardente Bagaceira Bairrada Portugal Aguardente Bagaceira da Região dos Vinhos Verdes Portugal Aguardente de Vinho Alentejo Portugal Aguardente de Vinho da Região dos Vinhos Verdes Portugal Aguardente de Vinho Douro Portugal Aguardente de Vinho Lourinhã Portugal Aguardente de Vinho Ribatejo Portugal Medronho do Algarve Portugal Poncha da Madeira Portugal Rum da Madeira Rumunjska Horincă de Cămârzana Rumunjska Pălincă Rumunjska Țuică de Argeș Rumunjska Țuică Zetea de Medieșu Aurit Rumunjska Vinars Murfatlar Rumunjska Vinars Segarcea Rumunjska Vinars Târnave Rumunjska Vinars Vaslui Rumunjska Vinars Vrancea Slovačka Spišská borovička Slovenija Brinjevec Slovenija Dolenjski sadjevec Slovenija Domači rum Slovenija Pelinkovec Španjolska Aguardiente de hierbas de Galicia Španjolska Aguardiente de sidra de Asturias Španjolska Anís Paloma Monforte del Cid Španjolska Aperitivo Café de Alcoy Španjolska Brandy de Jerez Španjolska Brandy del Penedés Španjolska Cantueso Alicantino Španjolska Chinchón Španjolska Gin de Mahón Španjolska Herbero de la Sierra de Mariola Španjolska Hierbas de Mallorca Španjolska Hierbas Ibicencas Španjolska Licor café de Galicia Španjolska Licor de hierbas de Galicia Španjolska Orujo de Galicia Španjolska Pacharán navarro Španjolska Palo de Mallorca Španjolska Ratafia catalana Španjolska Ronmiel de Canarias Švedska Svensk Aquavit/Svensk Akvavit/Swedish Aquavit Švedska Svensk Punsch/Swedish Punch Švedska Svensk Vodka/Swedish Vodka Ujedinjena Kraljevina Scotch Whisky (1) Ne traži se zaštita pojma „ginebra” jer se on u Meksiku upotrebljava kao opisni pojam za jako alkoholno piće. (2) Zaštita pojma „Troyan” ograničena je isključivo na pojam „Troyan” i ne primjenjuje se na njegove varijante. (3) Zaštita tog pojma ne utječe na prethodno registrirane žigove u Meksiku. (4) Zaštita tog pojma ne utječe na prethodno registrirane žigove u Meksiku. (5) Ne traži se zaštita pojma „berger”.

PRILOG II.